NaiveNeuron/SloPal huggingface dataset:
Krajčí, Marek, poslanec NR SR (2016-05-24):
Ďakujem pekne za slovo. Len som chcel doplniť, Bratislava potrebovala 106-tisíc podpisov, čo teda vôbec nie je málo, obyvateľov. Už je vyzbieraných 126-tisíc. Ešte organizátori, petičný výbor by chcel dozbierať nejaké, keby sa tam náhodou opakovali a tak ďalej. Ale len chcem teda povedať, že v súčasnosti tých 30 % obyvateľov mesta, obce, aby sa postavilo a podpísalo nejakú petíciu proti hazardu, to je veľmi veľké číslo. Keď sa v Bratislave táto petícia rozbiehala, mimochodom stoja za ňou pán primátor a starostovia jednotlivých mestských častí, tak ja verím, že poslanci mestského zastupiteľstva takýmto spôsobom budú aj reagovať na tie vyzbierané podpisy. Tak keď sa tu rozbiehala táto petícia, tak ľudia sa smiali, hovorili, to nemáte šancu 30 % podpisov vyzbierať, a napriek tomu sa to podarilo. Ja len preto chcem povedať, že obyvatelia Slovenska, som presvedčený o tom, stoja za týmto zákonom a za takýmito novelami, sprísňovaním obmedzenia hazardných hier, najmä tých automatov, kde naozaj tí ľudia nahádžu obrovské množstvo peňazí. A preto plne podporujem tento návrh a som rád, že sme ho mohli aj ako za náš klub v parlamente podať. Ďakujem.
Petrák, Ľubomír, poslanec NR SR (2015-01-28):
Ďakujem pekne. Ja ďakujem všetkým za faktické poznámky. Chcem povedať v zásade len tri, tri také reakcie. Prvá. Pán kolega Jurzyca, ja som nehovoril, že štruktúra technických odborov je dobrá. My sme sa bavili o tom, humanitné verzus technické. Nárast študentov na humanitných smeroch je exponenciálny voči nárastu študentov na technických. Ale ja nehovorím, že štruktúra technických odborov je dobrá, lebo aj technické odbory majú zlú štruktúru a nevytvárajú vždy, alebo nereflektujú potreby trhu práce. Často učia veci, ktoré sú zabehnuté, a nereflektujú vývoj v technike, ktorý ide veľmi, veľmi rýchlo dopredu. Druhá poznámka, k pánovi poslancovi Poliačikovi. Nikto nerobí parametrické nastavenie na 15 rokov. To parametrické nastavenie sa robí v zásade na najbližšie obdobie, nazvime to, že toto je kvázi pilotný projekt. Prvý rok 1 500 študentov, o tri roky, či o štyri roky nejakých 13-, 14-tisíc študentov. To sa nedá hovoriť, že ideme vzdelávať celú populáciu týmto smerom. Celé toto obdobie bude parametrickým nastavovaním tak, aby ten model bol dobrý, funkčný, ekonomicky efektívny, a preto ja som veľmi rád, že nie sú tu tvrdé dáta v tomto návrhu zákona a mnohé veci budú vo forme normatívov a ďalších vecí riešené vo vyhláške. Lebo v procese tvorby nového systému, ktorý má nabehnúť do dobrej funkčnosti, je lepšie, ak všetky tieto veci sú otázkou podzákonnej normy a vyhlášky, ako keď sa stávajú bojom v parlamente, politickým bojom v parlamente. Čiže tu myslím, že nemáme žiaden rozpor. A pokiaľ ide o poznámku pána Fecka. Pán Fecko, je to moje presvedčenie, ale na druhej strane štát treba riadiť jednotne.
Grausová, Natália, poslankyňa NR SR (2019-09-25):
Vážení prítomní, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona (tlač 1651). Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie.) Prítomných 137 poslancov, za 117, proti žiaden, zdržalo sa 19, nehlasovalo 1. Konštatujem, že sme uvedený návrh schválili.
Šeliga, Juraj, podpredseda NR SR (2021-02-04):
Samozrejme, budeme hlasovať samostatne, už kýva aj pán spravodajca, takže bude to nachystané, potom si len treba sledovať, aby ste sa náhodou nepomýlili a neboli všade za, pán poslanec Suja. Pani poslankyňa Kozelová, nech sa páči, ďalšia v rozprave.
Kvorka, Ján, poslanec NR SR (2019-01-30):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Kecskés, Ján, poslanec NR SR (2019-09-24):
Ďakujem za slovo. Poslanci za Ľudovú stranu Naše Slovensko Marian Kotleba, Martin Beluský, Ján Kecskés a Jana Nehézová predkladajú do Národnej rady Slovenskej republiky návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Hlavným cieľom predloženej novely zákona je zlepšenie podpory rodín s malými deťmi a zvýšenie motivácie slušných mladých rodín mať vlastné deti. Toľko na úvod a zároveň sa hlásim do rozpravy ako prvý.
Matovič, Igor, poslanec NR SR (2020-03-20):
Sľubujem. (Potlesk.)
Krištúfková, Petra, poslankyňa NR SR (2023-05-17):
Ďakujem veľmi pekne za slovo. Vážené kolegyne, vážení kolegovia, ja si uvedomujem, že tu máme naozaj dôležitejšie návrhy, ale keďže tento návrh, ktorý predkladám, je výsledkom takmer dvojročnej práce pracovnej skupiny pre oblasť veterinárnej starostlivosti a ochrany zvierat a volebné obdobie je skrátené, tak návrh predkladám teraz. O to viac budem stručná. Predkladám návrh zákona, ktorý obmedzí predaj a používanie zábavnej pyrotechniky kategórie F2 a F3, keďže jediným efektom je hluk. Výbuchy petárd sú pre starších ľudí veľmi zaťažujúce na psychický stav a duševné zdravie, vyvolávajú u nich pocity úzkosti a taktiež majú veľmi zlý vplyv pre chorých ľudí, autistické deti a ďalšie mnohé závažné diagnózy. Každopádne ale nemôžeme opomenúť ani závažný dopad na domáce a divo žijúce zvieratá. Návrh zákona upresňuje aj časové obdobie, kedy bude možné použiť schválenú zábavnú pyrotechniku, a to v dňoch 31. decembra od šiestej hodiny večer do polnoci a 1. januára od polnoci do druhej hodiny ráno. Takto presne nastavený čas v aktuálnom zákone veľmi chýbal a poskytoval príliš široký časový priestor najmä na nečakané používanie zábavnej pyrotechniky počas dvoch dní, a tým množstvo dôvodov pre negatívne dopady na ľudí a zvieratá, pretože sa nemohli na hlukové a svetelné efekty zábavnej pyrotechniky fyzicky a psychicky pripraviť alebo dostatočne včas zabezpečiť zvieratá a eliminovať tým negatívne dopady zábavnej pyrotechniky na ich fyzické a psychické zdravie. Ako som už spomenula, návrh zákona je výsledkom dvojročnej práce pracovnej skupiny, a to v spolupráci so Slovenskou asociáciou pyrotechnických firiem a Asociáciou predajcov pyrotechniky. Obidve tieto asociácie návrh oficiálne podporujú. Ďalší, ktorí boli účastní pri tvorení tohto návrhu, sú zástupcovia Združení miest a obcí, Štátna ochrana prírody Slovenskej republiky, Komora veterinárnych lekárov Slovenskej republiky, Univerzita veterinárskeho lekárstva v Košiciach, ZOO Bratislava a Košice, Mestská polícia hlavného mesta Slovenskej republiky Bratislava, prezidentka Slovenskej komory psychológov a mnoho ďalších občianskych združení. Ďakujem veľmi pekne za podporu tohto návrhu. Z mojej strany je to všetko.
Š. Kužma, poslanec: (2006-12-13):
Výbor Národnej rady  prerokoval návrh 23. novembra 2006 a uznesením č. 65 odporučil Národnej rade Slovenskej republiky podľa čl. 86 písm. d) ústavy vysloviť súhlas Národnej rady Slovenskej republiky s vyhlásením Slovenskej republiky podľa čl. 42 Dohovoru o medzinárodnej železničnej preprave COTIF. Gestorský výbor prerokoval a schválil správu výboru 30. novembra 2006 uznesením č. 73. Súčasne poveril spravodajcu výboru predložiť Národnej rade Slovenskej republiky správu o prerokovaní. Výbor Národnej rady Slovenskej republiky  pre hospodársku politiku odporúča Národnej rade Slovenskej republiky podľa čl. 86 písm. d) ústavy vysloviť súhlas s vyhlásením Slovenskej republiky podľa č. 42 Dohovoru o medzinárodnej železničnej preprave COTIF. Pani predsedajúca, prosím, otvorte rozpravu.
Kadúc, Miroslav, poslanec NR SR (2014-02-05):
Ďakujem. Ja by som sa len prihlásil a v podstate skoro so všetkým súhlasil s pánom poslancom Osuským, takže možno priestor na reakciu pána poslanca Fronca. (Reakcia z pléna.)
Sulík, Richard, predseda NR SR (2010-11-30):
Ďakujem pekne. S faktickou poznámkou sa prihlásil spravodajca. Uzatváram možnosť hlásiť sa s faktickými poznámkami. Nech sa páči.
Šimečka, Michal, podpredseda NR SR (2023-12-15):
Ďakujem veľmi pekne. A ešte pred faktickými sa pán poslanec Kéry hlásil s procedurálnym návrhom, ale keďže tu nie je, tak už asi to nie je veľmi aktuálne. A v tom prípade prejdeme k faktickým poznámkam a ako prvý pán poslanec Dvořák.
Pellegrini, Peter, predseda NR SR (2015-06-15):
Ďakujem pekne, pán podpredseda. Ďalší v rozprave vystúpi pán poslanec Mičovský. Nech sa páči, máte slovo, pripraví sa pán predseda Baška.
Pellegrini, Peter, podpredseda NR SR (2020-07-14):
Pán poslanec Vetrák.
Šeliga, Juraj, podpredseda NR SR (2020-04-28):
Pán poslanec Ďurica.
Jurinová, Erika, podpredsedníčka NR SR (2014-11-10):
Pán poslanec Lipšic. Prosím vás, zapnite pána poslanca Lipšica.
Kazda, Radovan, poslanec NR SR (2020-11-03):
Pán predsedajúci, keďže sme hlasovali o podanom pozmeňujúcom návrhu, dajte hlasovať o tom, že návrh zákona prerokujeme v treťom čítaní ihneď.
Blanár, Juraj, podpredseda NR SR (2021-11-02):
Otváram rozpravu. Do rozpravy som neobdržal žiadnu písomnú prihlášku, dávam teraz možnosť prihlásiť sa ústne do rozpravy. Pán minister sa hlási, ak nikto viac, uzatváram možnosť prihlásiť sa, pán poslanec Gyimesi ešte avizuje, že sa chce prihlásiť, takže dvaja vrátane predkladateľa, pána ministra. Uzatváram možnosť prihlásiť sa do rozpravy. Ako prvý, pán minister, nech sa páči.
Pellegrini, Peter, predseda NR SR (2024-02-15):
Je všeobecný súhlas? (Reakcie z pléna.) Je všeobecný súhlas? (Súhlasná reakcia pléna.) Ďakujem veľmi pekne. Pani poslankyňa, vzhľadom na vaše vyšetrenie to máte. (Potlesk.) Konštatujem, že bod 45, tlač 40, sa zaradí na zajtra na desiatu hodinu, aby ho pani poslankyňa Marcinková mohla uviesť. Samozrejme, to platí, pani poslankyňa, aj keby to ešte neprišlo na rad, bude to zaradené na desiatu bez ohľadu na to, kde sa budeme nachádzať v rámci rokovania. Ďakujem veľmi pekne kolegom za zhovievavý prístup. Dámy a páni, budeme teraz pokračovať v prerušenom rokovaní hlasovaním v prvom čítaní. Poprosím pána poslanca Jozefa Cecha, aby v mene výboru pre verejnú správu a regionálny rozvoj uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva, tlač 136, bod 26 schváleného programu. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 136.)
Paška, Pavol, predseda NR SR (2012-06-21):
Ďakujem pekne pán spravodajca. Prerušujem rokovanie o tomto bode programu. Ďakujem veľmi pekne všetkým, ktorí odprezentovali svoje názory a ktorí vydržali trošku dlhšie, ako býva obvykle, ale aj vzhľadom na dôležitosť tohto, tejto zmluvy, si myslím, že to bolo dobré riešenie. Chcem sa teraz, dámy a páni, spýtať ešte predtým, ako preruším rokovanie dnešného rokovacieho dňa, máme prerušenú rozpravu o návrhu na odvolanie riaditeľky Rozhlasu a televízie. Navrhujem, aby sme zajtra o 9.00 hodine pokračovali v tejto prerušenej rozprave a aby sme potom o 11.00 hodine hlasovali o prerokovaných bodoch. Uvidíme, či ukončíme túto rozpravu, a potom by sme išli ďalej podľa schváleného programu. Ďakujem vám veľmi pekne. Takže ešte raz ďakujem všetkým, ktorí dnes využili príležitosť a odprezentovali svoje názory. Prerušujem rokovanie programu 3. schôdze a budeme pokračovať zajtra o 9.00 hodine v prerušenej rozprave o návrhu na odvolanie riaditeľky Rozhlasu a televízie. Ďakujem pekne, dobrú noc. (Prerušenie rokovania o 22.04 hodine.)
Hlina, Alojz, poslanec NR SR (2015-05-14):
Ďakujem veľmi pekne. Pán kolega, môžem ťa ubezpečiť, že pán minister ťa absolútne nepočúval. Absolútne ho nezaujímalo, čo si rozprával. Dával to dostatočne jasne najavo. Jeho vôbec nezaujíma, čo sa tu rozpráva. Sem-tam, keď to niečo mierne štipne, tak sa postaví, začne urážať napravo, naľavo, ty máš u neho azyl, hej, ty už u neho si mimo množiny. To je systém práce. Garantujem ti, že minister nemá ani „dunst“ o tom, o čom si teraz rozprával.
Kotleba, Marian, poslanec NR SR (2022-02-25):
Ďakujem všetkým kolegom za faktické poznámky, či už boli viac k veci alebo úplne, na niektoré sa pokúsim zareagovať. Pani poslankyňa Cigániková, no Demagóg (povedané so smiechom), to je taký, taký demagóg, že ten označil môj vlastný výrok o tom, že som bol v Sýrii, v Aleppe počas toho, ako tam bol ten konflikt najväčší, ako neuveriteľný a že jednoducho nevedia o tom rozhodnúť. Takže, prosím vás, neargumentujte takýmito amatérskymi portálmi, kde vyhodnocujú to, čo ani proste nevedia nejako sa k tomu postaviť. Takže to asi toľko. To, že ako sa k tomu staviame, my nie sme ani na jednej strane. My neschva... nepočuli ste jedno slovo od nás o schvaľovaní toho, čo sa na Ukrajine deje, ale hovoríme o tom, že sa treba na to pozerať veľmi triezvo a treba celý ten kontext posudzovať. A treba tým ľuďom pomáhať a netreba to zastavovať na takýchto sprostých naťahovačkách o tom, že vy tu chcete zaviesť cenzúru. Pán poslanec Čekovský, vy ste to asi nepostrehli, ja som vo svojej rozprave hovoril o tom, že práve vám chýba zdôvodnenie, prečo sa chcete opreť o ten článok ústavy, ktorý hovorí, že za istých podmienok cenzúru je možné zaviesť. Tam nie je v tom návrhu ani jedno jediné slovo, prečo to tak chcete urobiť. Pán poslanec Žiak, ja som nacista nikdy nebol a keď si to naozaj triezvo pozriete, tak práve Severoatlantická aliancia, NATO, má ako svoj znak štylizovaný hákový kríž. O tom ale už asi viete, lebo je to všeobecne rozšírená vec. Pani poslankyňa Halgašová, hovoríte o tom, že rôzne tie alternatívne médiá sú financované z Ruskej federácie a že to je problém, lebo je to zdroj hybridnej vojny. A ja sa preto pýtam, že ako to viete, ak o tom ešte žiadny súd nerozhodol a či je, naopak, v poriadku, ak sú nejaké médiá, a to už nielen alternatívne, ale veľké mainstreamové médiá, financované zo Spojených štátov amerických. Či tak je to potom v pohode? A, pán poslanec Sloboda, tú vašu pripomienku zase o tom, že vlastne vy chcete tu bojovať proti nejakým tankom v uliciach, čo s tým... (Prerušenie vystúpenia časomerom.)
Baláž, Radovan, poslanec NR SR (2018-10-18):
Iba na doplnenie k tej analýze, nie je z ministerstva, ale my sme si vypracovali analýzy a následne sme ich potom konzultovali s legislatívou na ministerstvách, aby to bolo v poriadku. Čiže ak som sa zle vyjadril, ospravedlňujem sa, nechcel som, ale aby sme si to vedeli vyjasniť s tým, preto tá obava z toho, že či áno, nie. Tá analýza nám to dala jednoznačne, že ak budeme mať nastavené parametre tak, ako sú, tak bude nám to hroziť.
Blanár, Juraj, poslanec NR SR (2014-01-29):
Ďakujem pekne. Vážený pán poslanec, vaše vystúpenie bolo nesúrodé a opäť rozporuplné a musím povedať a, bohužiaľ, ma to mrzí, že ste začali so znevažovaním. Pretože namiesto toho, aby ste naozaj poďakovali dobrovoľným hasičom, tak ste spomenuli film Hoří má panenko. Mimoriadne dobrá komédia Miloša Formana, ale nemyslím si, že je to reprezentujúce dobrovoľné hasičstvo. Tým ste začali. Potom ste pokračovali ďalej v nedôvere, čím ich vlastne poveríte? Pokračovali ste ďalej, hovoríte o nejakej tejto krajine. Viete, my žijeme v našej krajine, na Slovensku, kde dobrovoľné hasičstvo za 150 rokov urobilo strašne veľa a oni sa vedia s mnohými vecami vysporiadať lepšie, ako si dokážete predstaviť. Ja som dobrovoľný hasič od malička až dodnes. Robil som aj profesionálneho hasiča ešte predtým, ako som sa orientoval trošku iným smerom a viem, aká je to naozaj dôležitá práca a možno povedať aj nezaplatená práca. A vôbec sa nebojte, že či bude vedieť ten, kto môže ich poveriť niečím, že či bude vedieť im dať tú správnu prácu. Oni vedia, čo majú robiť a dokonca sa vedia aj o seba postarať, čo sa týka poistenia, všetko, čo k tomu patrí. Ale nepovedali ste ten hlavný benefit, že Slovenská republika vďaka zapojeniu toho obrovského potenciálu dobrovoľného hasičstva získa za menej peňazí väčšiu bezpečnosť pre ľudí na dedinách, v mestách. Lebo opačne, keby sme to urobili a prišiel by minister s navyšovaním rozpočtu pre profesionálnych hasičov, tak by ste vyskakovali, že prečo im dávame toľko peňazí a tuto je podľa môjho názoru... (Prerušenie vystúpenia časomerom.)
Kollár, Boris, predseda NR SR (2021-11-04):
S ďalšou faktickou poznámkou, pán poslanec Suja.
Pellegrini, Peter, predseda NR SR (2015-07-01):
Pán poslanec Kadúc.
Viskupič, Jozef, poslanec NR SR (2014-11-10):
Pán minister, niektoré veci sú jasné. Vy ste na ministerstve pracovali ako štátny tajomník. A či sa oprieme o medializované informácie alebo dokonca o rozhovor z danej piešťanskej nemocnice, tak vieme viacej z novín, ako sme sa teraz dozvedeli v tomto vašom prejave, pretože v tom od pána chirurga MUDr. Suchánka vieme, že činnosť ministerstva bola zhruba nasledovná a takáto, raper Ego, JUDr. Michal Straka, navrhol v článku VI zmeniť bod 6 na nasledovné, že správna rada má šesť členov a ministerstvo zdravotníctva vymenúva štyroch členov správnej rady a dvoch menuje nemocnica: „Tak si mohli odhlasovať a zmeniť, čo chceli. Na to sme ďalším listom upozornili ministerku. Oba listy šli v kópii aj predsedovi vlády. Ministerstvo nám odpísalo, že nemocnica by nemusela existovať, keď budeme robiť problémy správnej rade. Cesta na riešenie problémov s ministerstvom už nebola, jedinú možnosť sme videli. A to bolo podanie na Generálnu prokuratúru. Z bezmocnosti nám bolo až do plaču.“ Čiže čo konkrétne ministerstvo teraz, lebo správna rada tam existuje, urobí, aby sme to nezakrývali len orgánmi činnými v trestnom konaní, resp. kontrolnými, pretože správna rada a vy by ste mohli mať tie informácie, kde by nie skončil, ale mohol ten milión skončiť, lebo v tom je podstata. A som čakal tuná aj od ministra zdravotníctva, že povie, že: „Ten milión eur skončil tam a tam a toto sa už nikdy nebude opakovať, pretože sme prijali tieto a tieto kroky.“ Ďakujem.
Grausová, Natália, poslankyňa NR SR (2020-02-25):
Komediant, zahraničný agent platený zahraničnými oligarchami Osuský. Vy máte takú morálnu úroveň takého, morálnu úroveň suterénu. A preto nebudem ja odpovedať na to, ale vyprosujem si, aby ste si o mňa obtierali svoje špinavé ústa.
B. Bugár, podpredseda NR SR: (2005-03-21):
(Prestávka.) (Po prestávke.)
Kubánek, Stanislav, poslanec NR SR (2016-11-29):
Keďže sme odhlasovali procedurálny návrh, preto, prosím, pán predsedajúci, dajte hlasovať o tom, že Národná rada rozhodla v zmysle rokovacieho poriadku prerokovať predložený návrh zákona v prvom čítaní na 11. schôdzi Národnej rady Slovenskej republiky.
Šeliga, Juraj, podpredseda NR SR (2020-07-14):
Ďakujem pekne. Pán poslanec Kuffa, vy už, vás nemôžem, lebo ste boli po, takže piati, piati páni poslanci. Pán poslanec Gyimesi ako prvý.
A. Belousovová, podpredsedníčka NR SR: (2008-11-27):
(Hlasy z pléna: Áno. Nie.) Nie? Takže budeme hlasovať. (Hluk v pléne.) Čiže budeme hlasovať o procedurálnom návrhu pána poslanca Abrhana. Hlasujeme. (Hlasovanie.) Prítomných 82, za 50, proti 5, zdržalo sa 20, nehlasovalo 7. Procedurálny návrh pána poslanca Abrhana sme schválili. (Potlesk.) Ďalej budeme pokračovať rozpravou ústne prihlásených rečníkov. Ako prvý vystúpi pán poslanec Mikloš, po ňom pán podpredseda Národnej rady Číž. Nech sa páči, máte slovo.
Hrnčiar, Andrej, podpredseda NR SR (2016-12-08):
Takže vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Áno.
Šeliga, Juraj, podpredseda NR SR (2021-03-17):
Ďakujem, pán poslanec. Pani poslankyňa Pleštinská, nech sa páči.
V. Veteška, podpredseda NR SR: (2004-09-08):
Teraz pristúpime k prvému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona ste dostali ako tlač č. 802, návrh na jeho pridelenie na prerokovanie výborom máte v rozhodnutí č. 822. Prosím ministra výstavby a regionálneho rozvoja Slovenskej republiky pána Lászlóa Gyurovszkého, aby návrh zákona uviedol. Ešte poprosím, pán minister, predtým, ako vystúpite, pani poslankyňa Bollová. D. Bollová, poslankyňa: Ďakujem pekne, pán podpredseda, chcem vás poprosiť, keby ste v politickom grémiu prijali nejaké opatrenia na to, aby sa zasadnutia začínali tak, ako sú určené, aby sa dodržiaval čas, aby tu boli aj poslanci, ale hlavne, aby tu bolo aj vedenie schôdze. Ďakujem pekne.
Laurenčík, Milan, podpredseda NR SR (2020-09-16):
Ďakujem. Pán podpredseda, zaujmite miesto pre navrhovateľov. Ešte predtým, ako otvorím rozpravu, dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Radovanovi Kazdovi. Nech sa páči.
Brixi, Otto, poslanec NR SR (2015-11-12):
Pani predsedajúca, kolegyne, kolegovia, dovoľte, aby som vás ešte raz informoval o prerokovaní uvedeného návrhu zákona vo výboroch Národnej rady. Národná rada aj tento návrh zákona pridelila na prerokovanie ústavnoprávnemu výboru a výboru pre ľudské práva a národnostné menšiny s tým, že určila výbor ústavnoprávny ako výbor gestorský a rovnako určila aj lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanoviská k predmetnému návrhu zákona. Ústavnoprávny výbor a výbor pre ľudské práva a národnostné menšiny vládny návrh zákona prerokovali a odporučili schváliť. Z uznesení uvedených výborov vyplýva 5 pozmeňujúcich a doplňujúcich návrhov, ktoré sú uvedené v časti IV tejto spoločnej správy. Gestorský výbor zároveň odporúča o všetkých pozmeňujúcich a doplňujúcich návrhoch uvedených pod bodmi 1 až 5 hlasovať spoločne s odporúčaním schváliť. Gestorský výbor odporúča Národnej rade vládny návrh zákona schváliť aj ako celok, a to v znení uvedených pozmeňujúcich a doplňujúcich návrhov. Spoločná správa výborov o prerokovaní vládneho návrhu zákona bola schválená uznesením ústavnoprávneho výboru č. 759 z 10. novembra tohto roku. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o tomto návrhu zákona predkladal návrhy v zmysle príslušných ustanovení zákona o rokovacom poriadku. Ďakujem pekne.
Laššáková, Jana, podpredsedníčka NR SR (2015-12-21):
Na vystúpenie pána poslanca s faktickými poznámkami štyria páni poslanci. Končím možnosť prihlásiť sa s faktickými poznámkami. Nech sa páči, pán poslanec Simon.
M. Sabolová, poslankyňa: (2004-01-22):
Ďakujem pekne za námahu.
Šimečka, Michal, podpredseda NR SR (2023-12-05):
Ďakujem. Pán poslanec Galko.
Zemanová, Anna, poslankyňa NR SR (2022-09-29):
Kolegovia a kolegyne, občania Slovenskej republiky, v priamom prenose sme videli, ako Igor Matovič prekrúca a dezinterpretuje nielen históriu, ale aj jasné fakty súčasnej doby. Za každé svoje pochybenie hľadá vinu v druhých, a nie v sebe. Ak si to doteraz nevšimol, tak my dnes neodvolávame ani Ivetu Radičovú, ani Richarda Sulíka, ale ministra financií Igora Matoviča. Jeho skutky, práca, ktorých sme svedkami počas jeho výkonu funkcie, hovoria jasne a hovoria jasne, kto škodí Slovensku. Jeho slovami, ktoré predniesol včera aj dnes v pléne Národnej rady Slovenskej republiky, sa predviedol v plnej nahote, ako zmýšľa, a kto ešte váhal, tak si pozrite, čo tu dnes tento človek v pléne Národnej rady narozprával. Nijakým spôsobom neprijal ani najmenšiu sebareflexiu, ani len za tie svoje nacistické reči. Namiesto ospravedlnenia sa pani prezidentke sa ospravedlňuje Jurajovi Šeligovi. Zjavne nič nepochopil. A takýto človek má v rukách vládnu moc. Ovláda premiéra aj ministrov. Politická moc môže korumpovať každého politického aktéra. Igor Matovič sa nechal skorumpovať vlastnou dokonalosťou a mocou. Nedostal od voličov legitimitu zneužívať svoje postavenie na útoky voči každému, kto si dovolí s ním nesúhlasiť. Nemá legitimitu si robiť, čo si vymyslí. Nedostal oprávnenie od svojich voličov legitimizovať ľudí, ktorí sa dostali do parlamentu s fašistickými a extrémistickými názormi. Ak ho doteraz nezastavil poslanecký klub OĽANO, jeho strana ani premiér tejto krajiny, tak je to povinnosť nás poslancov Národnej rady Slovenskej republiky, ktorí máme povinnosť kontrolovať činnosť vlády a jej jednotlivých členov. Áno, poslanci OĽANO, ministri za OĽANO, otvorte svoje oči! A netvárte sa, že všetko je v poriadku! Váš vodca, váš Matovič, váš kráľ je nahý! Odvolanie Igora Matoviča je v záujme Slovenska. Bohužiaľ, tento človek je tak prilepený na stoličke, že mu veľmi záleží aj na dohode s ľuďmi, ktorí sem prišli na kandidátke fašistickej ĽSNS. Je to hanba aj zrada demokratických hodnôt, s ktorými si aj on získal dôveru voličov. Je to zrada hodnôt, na ktorých je vybudovaný náš štát, Slovenská republika. Vyzývam preto aj z tohto miesta všetkých poslancov, aby sa rozhodli správne a aby zbavili vládu človeka, ktorý pošliapava zvyšky dôvery ľudí v štát. V hlasovaní o funkcii Igora Matoviča sa dnes ukáže, kto je nová koalícia. Ale gratulovať vám nebudem, milí kolegovia z OĽANO, ak si tu po hlasovaní budete podávať ruky a tlieskať spolu s fašistami.
Érsek, Árpád, minister dopravy, výstavby a regionálneho rozvoja SR (2016-12-08):
Ďakujem za otázku. Vážený pán poslanec, v súčasnosti sa pripravuje projektová dokumentácia rekonštrukcie spomínaných mostov. Príprava projektov dokumentácie bude prebiehať do konca roku 2016. Po ukončení projektovej prípravy sa začne verejné obstarávanie. Následne bude v priebehu prvého polroka 2017 vybraný zhotoviteľ stavby, hneď po ukončení verejného obstarávania bude realizovaná oprava spomínaných mostov. S potešením vám môžem oznámiť, že financovanie predmetného úseku je už teraz zabezpečené v rámci Operačného programu Integrovaná infraštruktúra 2014 – 2020. Ďakujem, skončil som.
Osuský, Peter, poslanec NR SR (2017-03-29):
Ďakujem pekne, pán predsedajúci. No, skutočne, keď sa odhliadne od toho, či je vôbec pravda, o aké lety išlo, či môj prezident nie je mojím prezidentom 365 dní do roka a jeho niektoré práva sú iné ako práva moje alebo poslankyne Laššákovej a jej troch kolegýň, pretože my nie sme, ani ona, ani ja, prezidenti, tak si myslím, že to, čo sme, čoho sme svedkom, je priznanie zlyhania kontrolných funkcií. Lebo nemôžem súbežne tvrdiť, že sa jedná o poškodzovanie a zlé nakladanie so štátnymi peniazmi a tvrdiť to z pozície toho, kto je strážca toho rezortu.To je hrozné. Samozrejme, o pravde, faktoch a dôveryhodnosti osoby ministra vnútra, ktorý dostal túto špinavú robotu na krk, sa dá pamätne hovoriť od doby kešu, od peňazí v igelitkách, od voľného nakladania s pravdou o tom, koho poznáme, koho vôbec nepoznáme, s kým nič nemáme a potom trochu máme. To znamená, zvolili ste zlú taktiku, lebo ste ho namočili do zanedbania kontrolných funkcií svojho rezortu, a ten výsledok je úbohý. Ja sa zajtra o 18.10 odoberiem z viedenského letiska do Jerevanu. Bude to pomerne namáhavý výlet, dôjdem tam o pol tretej v noci, nebude ma viesť žiadna letka. Nebude na mne nikto nalietavať hodiny, ale je to celkom normálne, letím komerčnou leteckou linkou, Economy Classom tak, ako sa patrí, pretože sa má hospodáriť. Ale musím povedať, že to, že sa tu dokáže s plechovým ksichtom povedať, že toto neviem vyčísliť, lebo to má robiť Národná rada, pričom sa jednalo takisto vtedy o lietadlo... (Prerušenie vystúpenia časomerom.)
M. Číž, podpredseda NR SR: (2007-03-29):
Pán poslanec. Poprosím pánovi poslancovi Štefancovi zapnúť mikrofón. Bojím sa, pán poslanec, prepáčte, ale vzhľadom na 30-sekundový limit pravdepodobne už otázku nepoložíte. Vážené kolegyne, kolegovia, čas vyhradený ... Ďakujem pekne, pán minister. Čas vyhradený na hodinu otázok uplynul. Teraz dovoľte mi vyhlásiť 5-minútovú prestávku, pretože potrebujeme prestaviť hlasovacie zariadenie. Po 5 minútach pokračujeme ešte poslednými tromi bodmi nášho programu. Takže 5-minútová prestávka. Ďakujem členom vlády za prítomnosť a za odpovede na otázky poslancov na dnešnej hodine otázok. (Prerušenie rokovania o 15.08 hodine.) (Pokračovanie rokovania o 15.10 hodine.)
Mikuš, Jozef, poslanec NR SR (2013-03-14):
Ďakujem pekne. Chcel by som naviazať na predrečníka v tej časti, kde opisoval postup. A takisto to mala aj jeho predrečníčka pani Žitňanská, ako sa tvoril a prijímal tento zákon. Ako člen gestorského výboru chcem len povedať snemovni, že rovnako sme pripomienkovali na gestorskom výbore alebo podobne sme pripomienkovali tento postup v čase rozhodovania. A je pravdou, že dobrá myšlienka, a myslím, že to bola aj ambícia pána ministra, bola riadne pokrivená inou zlou myšlienkou. A v legislatívnom postupe nastal na naše pomery dosť nevídaný chaos. Výbor v druhom čítaní dostal veľký pozmeňujúci návrh deň dopredu. A v snahe pomôcť veci opoziční poslanci navrhovali, aby sa odložilo hlasovanie o tomto pozmeňujúcom návrhu o týždeň, aby sa stihol prerokovať, pretože vtedy ešte sme hovorili, že určite ešte príde nejaký pozmeňujúci návrh, ktorý bude naprávať danú vec. Vládni poslanci to neprijali. A preto o týždeň bolo treba opätovne otvoriť druhé čítanie a prijať upravený pozmeňujúci návrh už dovtedy upraveného schváleného pozmeňujúceho návrhu pána kolegu Bagačku. Preto otázka znie, koľko vecí, ktoré sa nestihli vychytať v priebehu konania, takýchto problémov ešte je v tom zákone a napríklad akým spôsobom by sa ten zákon vyrovnával s tým, keby teoreticky boli schválené pozmeňujúce návrhy, musím povedať, niektoré dobré pozmeňujúce návrhy, ktoré odznievajú teraz v pléne. A tak je ozaj škoda, že tak dôležitý zákon, ktorý sa týka obrovského množstva obstarávateľov a ešte väčšieho množstva súťažiacich a ktorý mal ambíciu posunúť vec dopredu, a myslím si, že to bola aj ambícia pána ministra, dopadol takto chaoticky, neštandardným konaním. A jeho dopady pocítime alebo upresní len prax.
Šimečka, Michal, podpredseda NR SR (2024-02-09):
Ďakujem pekne. Pán spravodajca, chcete sa vyjadriť k rozprave? (Reakcia spravodajcu.) Nie, ďakujem pekne, čiže prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon číslo 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov. Vládny návrh zákona je uverejnený pod tlačou 22, spoločná správa výborov má tlač 22a. Prosím teraz pána ministra sociálnych vecí, ktorý zastupuje pani ministerku zdravotníctva Zuzanu Dolinkovú, aby odôvodnil vládny návrh. Prosím, pán minister. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov , tlač 22.)
Marcinčin, Anton, poslanec NR SR (2011-07-12):
Súčasne odporúčam prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru. Za gestorský výbor navrhujem výbor pre financie a rozpočet. Zároveň odporúčam, aby výbor uvedený, aby výbory uvedený návrh prerokovali do 26. augusta 2011 a gestorský výbor do 31. augusta 2011. Dajte, prosím, hlasovať.
Grausová, Natália, poslankyňa NR SR (2018-06-18):
Na pani poslankyňu Zimenovú, je mi, je to trápne, že citujete historikov, ktorí boli celý život poplatní jednak Československu a komunistickej strane a odpisovali, nemali ani to, odpisovali dejiny z Prahy. Takže jednoducho na toto by som sa veľmi neodvolávala. A zrejme podobní aj iní, ktorých vy čítate a na ktorých sa odvolávate. Čiže toto nie je žiadne svedectvo. To je len to, že títo ľudia, ktorí celý život sa priživovali na Prahe, že odpisovali dejiny z Prahy, a ktorí si na tom robili kariéru, tak jednoducho títo ľudia naozaj nedokážu prekročiť svoj tieň a nedokážu povedať, áno, prepáčte, robili sme to takto. Takže to len k tomu. A okrem toho používate takú demagógiu a také konšpirácie a také nepravdy, že naozaj veľmi ťažko. To by bolo treba o tom s vami, ale možnože sa a zrejme sa s vami o takých veciach ani nedá rozprávať. Vďaka.
Borec, Tomáš, minister spravodlivosti SR (2014-11-25):
Veľmi pekne ďakujem, pán predseda. Vážené pani poslankyne, poslanci, vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov predkladám za účelom, aby sa verejného obstarávania zúčastňovali iba právnické osoby s prehľadnou a najmä vysledovateľnou vlastníckou štruktúrou, čím sa znemožní tzv. schránkovým firmám získavať zákazky z verejných zdrojov. Uvedený účel sa dosiahne sprísnením vládneho návrhu zákona a to konkrétne vymedzením ďalších podmienok účasti na verejnom obstarávaní, týkajúcich sa majetkového postavenia uchádzačov alebo záujemcov. Podľa predloženého vládneho návrhu zákona bude musieť právnická osoba, ktorá bude mať záujem na získanie zákazky z verejných zdrojov, preukázať svoje vlastnícke vzťahy a to až po úroveň fyzických osôb. Prijatím navrhovaných zmien sa docieli účinnejšia kontrola a adresnosť finančných prostriedkov, ktoré štát ako správca prerozdeľuje príjemcom zákaziek z verejných zdrojov. Štátu, ako aj občanom budú známe osoby, ktoré nakladajú s verejnými prostriedkami. Vládny návrh zákona neumožní zúčastniť sa verejného obstarávania právnickej osobe, ktorá má sídlo v štáte, ktorého právny poriadok neumožňuje preukázať, ktoré fyzické osoby v nej majú kvalifikovanú účasť alebo právnickej osobe, v ktorej majú kvalifikovanú účasť fyzické osoby, ktoré majú bydlisko v štáte, ktorého právny poriadok neumožňuje takúto kvalifikovanú účasť preukázať. Taktiež verejného obstarávania sa nebudú môcť zúčastniť právnické osoby, v ktorých majú kvalifikovanú účasť verejní funkcionári vymenovaní v ústavnom zákone o ochrane verejného záujmu pri výkone funkcií verejných funkcionárov. Kvalifikovanou účasťou sa rozumie pre účely tohto zákona priamy alebo nepriamy podiel, ktorý predstavuje minimálne 10 % na základnom imaní právnickej osoby alebo na hlasovacích právach právnickej osobe alebo možnosť uplatňovania vplyvu na riadení právnickej osoby, ktorý je porovnateľný s vplyvom zodpovedajúcim tomuto účelu. Boj proti tzv. schránkovým firmám však vláda Slovenskej republiky nezačína týmto predloženým vládnym návrhom zákona. Rozsiahlou novelou zákona o verejnom obstarávaní z roku 2013 sa zaviedla možnosť a pri nadlimitných zákazkách povinnosť pre uchádzačov, záujemcov a členov skupiny dodávateľov, ktorí sú obchodnou spoločnosťou, predložiť zoznam všetkých svojich spoločníkov a známych akcionárov. Avšak predložený vládny návrh zákona tieto podmienky sprísňuje a z tohto dôvodu spomínané ustanovenie vypúšťa. Vážené pani poslankyne, vážení páni poslanci, dovoľujem si vás požiadať, aby sa Národná rada Slovenskej republiky uzniesla na tom, že uvedený vládny návrh zákona prerokuje v druhom čítaní. Ďakujem pekne.
Kyselica, Lukáš, poslanec NR SR (2022-10-05):
Ja už len ohlásim hlasovanie, ale vidím, že ste si sadli, mali by sme pokračovanie filmu ´Legenda o vášni´ natočiť, takže hlasovanie bude o piatej.
Gál, Gábor, poslanec NR SR (2013-05-21):
Ďakujem pekne, pani podpredsedníčka. Vážený pán poslanec Poliačik, no ale tak poďme tou cestou, ktorú ste navrhli, kategorizácia. Ale toto nie je ono, tento zákon hovorí o tom, že aj díler, keď nebude predávať, len ho uňho nájdu, nájdu. A nie 11-násobok, lebo zákon práve, to je aj pre poslanca Martvoňa, keď uňho nájdu množstvo jednorazovej dávky, ktorá prevyšuje 10-násobok, zákon nehovorí, že koľko je maximum, že na koľko dávok je možné aplikovať toto zmiernenie. Môže to byť aj 200. Pán poslanec Martvoň hovoril, že keď je sudca normálny, tak za 200-násobok nebude dávať tú istú sadzbu ako za 11-násobok. No ale nikde v zákone to nemáme, to majú v dôvodovej správe. To máme v dôvodovej správe. A súd bude vychádzať zo zákonného podkladu, ktorý mu umožní aj pri 200-násobku a, bohužiaľ, nájde sa aj medzi sudcami taký, ktorý bude nejako motivovaný k tomu, aby aplikoval toto zmiernenie aj na tých, na ktorých sme vôbec možno nemysleli, keď ste tento zákon predkladali. A nemyslím si, že nás tlačí topánka, že musíme to veľmi rýchlo prijať túto zmenu, alebo túto zmenu už vonkoncom, lebo nie je dobrá, ale môžeme pristúpiť, keď pán minister sa stotožní s týmito návrhmi, ktoré tu padli, s tými myšlienkami, tak sa to môže spraviť veľmi rýchlo. A pán poslanec Martvoň, ešte jedna vec. Nesúhlasím s vami v tom, že áno, keď máme pri obchodovaní s deťmi a pri únosoch máme nižšiu trestnú sadzbu ako tuná, tak ešte máme čas, to sa veľmi rýchlo vie napísať tak... (Prerušenie vystúpenia časomerom.)
Grendel, Gábor, podpredseda NR SR (2021-09-22):
Nemali by ste, pán poslanec, reagovať na iného rečníka. Pán poslanec Mazurek.
Marcinková, Vladimíra, poslankyňa NR SR (2023-02-02):
Ja by som len rada v reakcii na pána Vetráka povedala, že naozaj mojím záujmom je docieliť to, aby ženy poslankyne, muži poslanci mali tú možnosť ísť na materskú alebo otcovskú dovolenku a naozaj sa nebránim aj iným vlastne právnym zneniam. Kľudne sa o tom bavme. Tam naozaj ako ja nemám žiadny úmysel rozširovať to na nejaké ďalšie funkcie. Toto je jediný cieľ a naozaj ho považujem za legitímny. Nielen osobnou skúsenosťou, ale naozaj si želám, aby sme do budúcna dokázali vyslať jasný signál, že aj vrcholová inštitúcia dokáže tú rodinu povýšiť nad politiku a vytvoriť priestor každému, kto sa bude uchádzať o funkciu poslanca, aby po narodení dieťaťa mohol tých pár dní stráviť legálne starostlivosťou o dieťa, nemusel si vymýšľať dôvody v péenke a v ospravedlneniach. A aby to bolo právne a funkčne čisté. Ďakujem.
Burian, Jozef, poslanec NR NR SR (2018-10-23):
Ďakujem, pán predsedajúci. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona ústavnoprávnemu výboru, výboru pre financie a rozpočet, výboru pre sociálne veci a Výboru Národnej rady Slovenskej republiky pre vzdelávanie, vedu, mládež a šport. Ďalej, aby gestorským výborom určila výbor pre sociálne veci, aby predmetný návrh výbory prerokovali do 30 dní a v gestorskom výbore do 32 dní.
Košútová, Magda, poslankyňa NR SR (2015-02-03):
Ďakujem pekne za slovo, pán predseda. V rozprave vystúpili dvaja páni poslanci. Pán poslanec Huba podal procedurálny návrh vrátiť návrh zákona predkladateľovi na dopracovanie. Dajte, prosím, o tomto návrhu hlasovať.
V. Veteška, podpredseda NR SR: (2004-01-23):
Na päť minút vyhlasujem prestávku. (Prestávka.) (Po prestávke.)
Danko, Andrej, predseda NR SR (2019-09-19):
Pán poslanec Budaj.
M. Číž, podpredseda NR SR: (2007-12-11):
Vážené panie poslankyne, vážení páni poslanci, budeme pokračovať v rokovaní v druhom čítaní o vládnom návrhu zákona o pomoci poskytovanej z fondov Európskeho spoločenstva (tlač 428). Ale ešte predtým s procedurálnym návrhom sa hlási pán poslanec Rafaj.
Grendel, Gábor, podpredseda NR SR (2022-10-18):
Pán poslanec Rastislav Schlosár.
Vášáryová, Magdaléna, poslankyňa NR SR (2014-11-09):
Dobrý večer. (Hluk v sále.) Dobrý večer, vážení, vážené kolegyne... (Prerušenie vystúpenia predsedajúcou.)
Šuca, Peter, poslanec NR SR (2012-07-24):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Susko, Boris, poslanec NR SR (2015-12-09):
Ďakujem za slovo, pán predseda. V rozprave k uvedenému návrhu zákona vystúpili siedmi poslanci. Pozmeňujúce a doplňujúce návrhy podali pani poslankyne Vitteková a Mezenská a páni poslanci Madej a Kondrót. Pani poslankyňa Vitteková požiadala vyňať na osobitné hlasovanie bod 9 zo spoločnej správy výboru. Keďže boli dnes v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Zmajkovičová, Renáta, podpredsedníčka NR SR (2013-02-08):
Teraz dávam slovo pánovi poslancovi Mikloškovi, ktorý je posledným ústne prihláseným do rozpravy. Nech sa páči.
Kollár, Boris, predseda NR SR (2020-09-16):
Ďakujem. Otváram všeobecnú rozpravu k tomuto bodu zákona. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Pán minister? Ďakujem. Chce sa vyjadriť k rozprave spravodajca? Nie, ďakujem pekne. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov . Vládny návrh zákona je uvedený ako tlač 187, návrh na jeho pridelenie na prerokovanie výborom je v rozhodnutí č. 184. Prosím ministra dopravy a výstavby Slovenskej republiky Andreja Doležala, aby vládny návrh zákona uviedol.
Grendel, Gábor, podpredseda NR SR (2020-12-04):
S reakciou na faktické poznámky pán poslanec Šimko.
V. Veteška, podpredseda NR SR: (2004-12-10):
Končím rozpravu. A prerušujem rokovanie o tomto bode programu. Ďalším bodom programu je druhé a tretie čítanie o návrhu na vyslovenie súhlasu Národnej rady Slovenskej republiky s Protokolom č. 14 k Dohovoru o ochrane ľudských práv a základných slobôd, ktorým sa mení a dopĺňa kontrolný systém dohovoru . Návrh vlády ste dostali ako tlač 935, spoločnú správu výborov máte ako tlač 935a. Návrh vlády odôvodní podpredseda vlády a minister spravodlivosti Slovenskej republiky pán Daniel Lipšic. Prosím ho, aby sa ujal slova.
Bugár, Béla, podpredseda NR SR (2018-05-16):
Ešte skúsime to dokončiť. Štyria poslanci sa prihlásili s faktickými. Pán poslanec Baránik, nech sa páči.
Bugár, Béla, podpredseda NR SR (2018-10-24):
Pán poslanec Goga.
Baláž, Radovan, poslanec NR SR (2019-06-18):
Ďakujem pekne za slovo, pán predsedajúci. Dajte, prosím, hlasovať o tom, aby Národná rada sa uzniesla prerokovať vládny návrh zákona v druhom čítaní.
Danko, Andrej, predseda NR SR (2016-10-26):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, kto sa prihlasuje do rozpravy ústne. Uzatváram možnosť prihlásenia sa do rozpravy ústne. Prihlásený je pán poslanec Poliačik, pripraví sa pani poslankyňa Zemanová.
Kollár, Boris, predseda NR SR (2022-02-02):
Prosím, prezentujme sa a hlasujeme. (Reakcie z pléna.) (Hlasovanie.) Prítomných 121 poslancov, za 81, proti 40. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Škripek, Branislav, poslanec NR SR (2013-10-30):
Ďakujem a ja som chcel povedať presne tento moment, teda poukázať presne na tento moment, že ak neexistuje v živote človeka a zvlášť ktoréhokoľvek človeka, ktorý sa dostal do niektorej riadiacej funkcie alebo akýmkoľvek spôsobom významnej funkcie, kde mu prislúchajú rôzne služobné nástroje, ak v jeho živote neexistuje zdravá schopnosť posúdiť veci takým triezvym spôsobom, aby nebudil pohoršenie, aby nedošlo k zneužívaniu, aby nedošlo k tomu, že jednoducho okrídlená fráza o ňom začne platiť – vodu káže a víno pije – potom musí dôjsť k tomu, že tu navrhujeme zákony, ktoré budú klásť bariéry, alebo ktoré budú klásť hranice. Mne sa zdá, že problémom doby, ktorú žijeme práve teraz v týchto posledných pár rokoch, je, že príliš veľa vnútorne nezrelých ľudí sú síce dospelými, ale nie sú schopnými byť ľuďmi dospelo uvažujúcimi. A prejaví sa to najviac vo veciach, ktoré uspokojujú ich vlastné vášne, alebo že sú neschopní zdravo a zriadeným spôsobom užívať to, čo v živote k dispozícii majú. A tak si znovu dovolím zacitovať biblickú múdrosť, aby sme počuli, čo dobré a nie dobré sa stane človeku, ktorý nie je schopný sa zdravo ovládať. „Mesto zbúrané bez hradieb, to je muž, čo sa neovláda,“ to sú Príslovia, 25. kapitola, 28. verš. Myslím, že každý si toto môže doplniť tam, kam to patrí. Že k rozvratu príde tam, kde niet normálneho sebaovládania sa a disciplíny, a ja by som len toto rád videl aj tu, aj v celej našej krajine.
Pellegrini, Peter, podpredseda NR SR (2020-07-23):
Pán poslanec Blanár.
Gažovičová, Tina, poslankyňa NR SR (2024-02-28):
Ja ďakujem pekne pani kolegyni Števulovej, že za náš klub Progresívne Slovensko tiež predniesla naozaj vecný príspevok, v ktorom išla aj nad rámec tej situácie, kde sme teraz. Lebo momentálne naozaj sme v situácii, kde sa iba opravuje niečo, čo sa objavilo či už ako chyba, alebo ako zámer a nakoniec vlastne si... sme vo fáze, že si vydýchneme len zato, že teda zostáva status quo, že nejdeme teda ešte nižšie s tou ochranou obetí a že teda neprepadávame sa teda ešte viac pri ochrane obetí sexuálneho násilia. Aspoň sa zachováva status quo. A áno, aj včera sme za to hlasovali, bola to výnimočná situácia, že celé plénum sa na tom zhodlo, že teda aspoň ideme opraviť tú chybu. Ale pritom táto krajina potrebuje o toľko viac a obzvlášť ženy v tejto krajine potrebujú o toľko viac ochrany. A naozaj, keď si vezmem ten príklad, ktorý tu kolegyňa Števulová spomínala, kde nielenže väčšina tých trestov... tých činov sa teda najprv nenahlásia, lebo sa tie ženy boja, potom sa nevyšetria a keď sa to aj dostane na súd, tak že 13 rokov sa napríklad v tomto konkrétnom prípade naťahuje konanie, ktoré musí byť nepredstaviteľne retraumatizujúce pre tú obeť, a do toho fakt toho, že je, že je zle nastavená vôbec definícia znásilnenia v Trestnom zákone. A priniesla tu už aj opozícia viacero naozaj konštruktívnych návrhov, ako tú ochranu žien a obetí zlepšovať. Tak naozaj by som si priala, aby sme nezostali s tou latkou tak nízko, že sme radi, že vôbec zachovávame status quo, ale že snáď táto koalícia prinesie aj niečo na zlepšenie tej ochrany obetí. Ďakujem pekne.
D. Jarjabek, poslanec: (2004-01-20):
Ďalší program, a teraz som trošku v rozpakoch...
Grendel, Gábor, podpredseda NR SR (2021-02-25):
Osem faktických, pardon, desať. Desať je konečné číslo? Dvanásť poslancov s faktickými poznámkami na vystúpenie pána ministra. Končím možnosť prihlásiť sa s faktickými. Pán poslanec Erik Tomáša ako prvý.
Mizík, Stanislav, poslanec NR SR (2021-03-19):
Ďakujem za slovo. Áno, je to tak, pán Blanár, tejto vláde sa podarilo všetko nenormálne, čo nenormálne môže byť. Táto nenormálnosť je často kombinovaná s absurdnou drámou či šialenou komédiou a fraškou. Okrem zruinovania hospodárstva a zdravotníckym kolapsom katastrofálnych rozmerov považujem za tiež strašné to, že Igor Matovič svojimi retardovanými vystúpeniami a činmi v zahraničí zdehonestoval všetkých občanov Slovenska a poškodil dobré meno našej vlasti. Tiež za tejto vlády sa parlament zmenil na nedôstojný kabaret, ktorý je výsmechom normálnosti a tiež negáciou normálnosti. Ďakujem.
Paška, Pavol, predseda NR SR (2012-09-11):
Hlasujeme. (Hlasovanie.) 147 prítomných, 83 za, 44 proti, 20 sa zdržalo. Sme v treťom čítaní . Otváram rozpravu. Prihlásil sa niekto? Vyhlasujem ju za skončenú a budeme hlasovať o návrhu ako o celku.